ร่วมปฏิบัติงานโครงการจังหวัดเคลื่อนที่ ประจำเดือนตุลาคม 2566

วันที่ 27 ตุลาคม 2566 นายธีระศักดิ์ พลนาคู ผอ.สพป.ชัยภูมิ เขต 1มอบหมายให้นายพงษ์ศักดิ์ บุญเกื้อ รอง ผอ.สพป.ชัยภูมิ เขต 1 พร้อมด้วยศึกษานิเทศก์และเจ้าหน้าที่ สพป.ชัยภูมิ เขต 1 ร่วมปฏิบัติงานโครงการจังหวัดเคลื่อนที่ ประจำปีงบประมาณ 2567 ประจำเดือนตุลาคม 2566 ในนามหัวหน้าส่วนราชการ ณ สนามหน้าที่ทำการองค์การบริหารส่วนตำบลโนนแดง อ.บ้านเขว้า โดยมีนายสมบัติ ไตรศักดิ์ รองผู้ว่าราชการจังหวัดชัยภูมิ รักษาราชการแทนผู้ว่าราชการจังหวัดชัยภูมิ เป็นประธาน และมีผู้บริหารสถานศึกษาในเขตอำเภอบ้านเขว้าเข้าร่วมกิจกรรมในครั้งนี้ เช่น โรงเรียนบ้านโนนแดง ผู้บริหารและคณะครูได้ส่งนักเรียนทำการแสดงในชุดพิธีเปิด อันเป็นการแสดงศักยภาพของสถานศึกษาให้เป็นที่ประจักษ์แก่สาธารณชน